# סיום תואר מגיסטר בהצטיינות

הסף המינימלי של בית הספר לתארים מתקדמים לקבלת מגיסטר בהצטיינות ובהצטיינות יתרה נקבע בכל שנה בהתאם לפילוג הציונים של כל הבוגרים בשנה הקודמת.

בית הספר לתארים מתקדמים מעביר ליחידות האקדמיות רשימה של כל הבוגרים הפוטנציאליים הזכאים לסיום תואר בהצטיינות. הוועדה לתארים מתקדמים בכל יחידה מעבירה לביה"ס רשימה מומלצת של בוגרים פוטנציאליים לסיום תואר בהצטיינות ומדרגת אותם בהתחשב בממוצע הציונים במקצועות ובבחינת הגמר (בנתיב מחקרי) ובנתונים נוספים כגון: המלצות חברי ועדת הבוחנים, פרסומים, פרסים, הוראה, מקצועות לימוד, תחום המחקר וכו' (לחוד למסלול עם תזה ולחוד למסלול ללא תזה).

החלטה על הסיום בהצטיינות מתקבלת על ידי ועדת פרסים של בית הספר לתארים מתקדמים.
ועדת הפרסים של בית הספר לתארים מתקדמים תיבחר את הזכאים להצטיינות רגילה מכל יחידה אקדמית, כך שבדרך כלל לא יהוו יותר מ- 15% מהבוגרים של היחידה האקדמית. כמו-כן, תיבחר ועדת הפרסים את הזכאים להצטיינות יתרה כך שיהוו עד 4% עליונים של **כלל** הבוגרים באותה שנה. כל זאת

על-פי ובהתאם להוראות מל"ג.

אין סיום תואר בהצטיינות בתואר דוקטור לפילוסופיה (PhD).